# Konklusion (alle)

Vi kan konkludere at vores “Home automation” system ikke vil egne sig som tyveriforebyggelse. Systemet skulle være i stand til at simulere aktivitet i hjemmet ved at gøre huset levende for at afskrække eventuelle indbrudstyve.

Dette skulle gøres ved automatisk styring af belysningen i hjemmet ved kommunikation over hjemmets eksisterende lysnet. Kommunikationen over lysnettet er i nuværende iteration kun delvist funktionelt, da det er muligt at sende og modtage data, men belysningen kan ikke kontrolleres ud fra de overførte data.

Den grundlæggende funktionalitet i de enkelte moduler der udgør enheden, styreboksen samt PC softwaren er delvist funktionelle, men grænsefladerne til kommunikation mellem de enkelte moduler er ikke færdige.

Dette skyldes at tidsplanen ikke er blevet overholdt, grundet dårlig planlægning i gruppen.

På trods af problemet med planlægningen er vi ikke langt fra målet om at kunne levere en brugervenlig løsning til tyveriforebyggelse.