# Opnåede erfaringer

## Dennis Hornbæk Poulsen (DP)

Jeg har i dette projekt gjort mig en masse erfaringer, både hvad angår kommunikation, planlægning og samarbejdet generelt i en gruppe. Jeg har desuden lært om forskellige faser i et projekt, og hvor vigtigt det er at have færdiggjort en fase, inden man går videre til den næste. Så man ikke ender med at have en masse løse ender og arbejdet i næste fase bliver også både nemmere og mere overskueligt, hvis forarbejdet er gjort godt. De review-møder, der har været afholdt, de har fungeret godt. Da der bliver fanget en masse fejl og dårlige formuleringer, som man nemt kan have set sig blind på. Det er desuden vigtigt at få foretaget disse ændringer kort tid efter et review-møde, så de ikke bliver skubbet i baggrunden.

Jeg har vekslet lidt frem og tilbage mellem to grupper (HW-design og Styreboks SW). Jeg har primært hjulpet til i designfasen på de to grupper, afhængig af hvor der var brug for hjælp. Her har jeg savnet lidt kontinuitet, og vil i et fremtidigt projekt være mere fast tilknyttet til en delgruppe.

I starten af projektet lavede vi en samarbejdskontrakt, som blev glemt i løbet af 3-4 uger. Hvilket jeg mener er synd, da den kunne være brugt mere. Heriblandt til at holde folk op på, hvis en aftale ikke blev overholdt, man kommer for sent eller udebliver.