## Personlige Erfaringer (NT)

I forhold til strukturen af projekt og gruppearbejde har jeg gjort mig de erfaringer, at en klar og tydelig opdeling af ansvarsområder og arbejdsopgaver er vigtig for et projekts success. Under projektet har der været forsøgt at lave en sådan inddeling, men det har været plettet af problemer. Forsøg på en demokratisk gruppestruktur, uden en defineret process til konfliktløsning, har betydet at meget tid er spildt på at diskutere mellem gruppens medlemmer, da jeg selv og flere har meget stærke holdninger.

I forhold til selve udførsel af projektets arbejde er det blevet tydeligt hvor vigtigt arkitekturfasen er. Projektes PC software bærer præg af problemer under udvikling af arkitekturen, da der er en unødvendig høj kobling mellem softwarens klasser. Dette skyldes delvist også mangel på erfaring i brug af QT, der ledte til en række midlertidige lappeløsninger. Disse endte med at blive permanente løsninger, da der jævnligt blev opdaget mangler der ikke blev dækket under arkitekturen, og disse blev løst med improvisering.

Mod slutningen af projektet, og under design og implementering har jeg lært at jeg kan stå frem som leder, og få et overblik over arbejdet, hvad der er foretaget, og hvad der laves. Det kræver fra min side af at jeg står mere frem, og engagerer mig i arbejdet, da jeg mener at jeg kan tilføre meget til en gruppe i en leder rolle.