Jeg har personligt lært en masse om hvad det kræver, og hvad der er vigtigt når 8 forskellige mennesker skal lave et projekt, som det er tilfældet her i semester projekterne.   
Jeg kom ind i projektet med den indstilling, at det vigtigste var at alle gruppemedlemmer havde en følelse af at få deres meninger hørt, og derigennem være en aktiv del af udviklingsgruppen.   
Men, vi gjorde den fejl, at vi på vores indledende gruppemøde, fik lavet en abstrakt aftale der lød *”Vi vil lave et ambitiøst projekt”* hvilket i praksis gjorde det umuligt at tage hensyn til alle medlemmers ønsker, da flere var i direkte konflikt med hinanden. Det endte så med at koste en masse spildtid på at diskutere diverse beslutninger.   
Jeg har altså med andre ord lært, at hvis beslutninger i en gruppe skal træffes på demokratisk vis, så er det vigtigt at der fra starten er fastlagt en rød tråd som skal følges. Et andet alternativ, som måske endda er at foretrække, vil være at have en leder som 100% fastlægger retningen, uden nødvendigvis at tage hensyn til medlemmernes ønsker.