## Software Arkitektur for Styreboksen (TF)

Ud fra klasseidentifikationen og de overordnede sekvensdiagrammer samt usecases er der for Styreboksen udarbejdet en applikationsmodel indeholdende både klassediagram og sekvensdiagrammer for de enkelte usecases.

Der udarbejdes først et tomt klassediagram der kan findes i projektdokumentationen, hvor enkelte af klasserne samles i UML package grundet den store sammenhæng i de handlinger der skal udføres.

Herefter laves der sekvensdiagrammer for usecase 1 til 7, der udarbejdes ikke sekvensdiagrammer for usecase 8 og 9, da usecase 8 og 9 ved nærmere inspektion har præcis samme scenarie på Styreboksen som usecase 6. Dette er grundet måden kommunikationen med PCen foregår på. Den i protokollen specificerede kommando vil være ens i alle 3 usecases, og derfor vil Styreboksen ikke vide hvilken af de 3 usecases der er tale om når den udfører handlingen. De enkelte sekvensdiagrammer forefindes i projektdokumentationen.

Ud fra sekvensdiagrammerne laves der en metodeidentifikation og metoderne indføres på klassediagrammet. Det resulterende klassediagram for applikationsmodellen kan ses på Figur 1.

For en mere uddybet beskrivelse af styreboksens softwarearkitektur henvises der til projektdokumentationen.



Figur 1 - klassediagram for styreboksens applikationsmodel