# Specifikation og analyse (MB, ME)

Analysearbejdet tog udgangspunkt i projektoplægget som blev givet af ASE. Projektoplægget lagde op til Home Automation og dette blev valget. Forskellige emner blev foreslået, men efter tids diskussion blev alle gruppemedlemmer enige om at holde sig til det ASE havde lagt op til. Valget på Home Automation blev gjort fordi andre emner var for abstrakte og der opstod misforståelser mellem gruppemedlemmer.

I projektoplægget er ASE udviklingsmodel blevet fulgt. I faserne projektformulering og specifikation blev der fundet frem til hvordan slutproduktet skulle se ud ud fra de krav som oplægget stillede. Systemets egenskaber blev specificeret ud fra overvejelser om tid og faglig kunnen. Gruppen var fast besluttet på at bygge systemet med 2-vejs kommunikation mellem Styreboks og Enhed. Der blev fundet frem til at bygge systemet med en sender- og modtagerdel til både Styreboks og Enhed. Kommunikationen mellem dem skulle foregå efter et Master/slave[[1]](#footnote-1) princip. At der var enstemmighed omkring at lave 2-vejs kommunikation var for at sætte niveauet højt som alle gruppemedlemmer var interesserede i.

Ud fra forskellige metoder at implementere 2-vejs kommunikation faldt valget på Master/slave fordi dette er simpelt at implementere, og krævede en minimal mængde fejlhåndtering.

Gruppens retning blev fastlagt og fundamentet for projektet var lagt. Use cases og resten af krav- samt accepttestspecifikationen blev beskrevet og dette bragte gruppen videre til Arkitekturfasen.

Arbejdsfordelingen blev opdelt mellem 3 mindre grupper da Systemarkitekturfasen blev indledt. Beslutningen blev truffet for at fordele arbejdsbyrden ligeligt og samtidig for at skabe en generel sammenhæng omkring de emner de enkelte grupper skulle arbejde med.

Design- og Implementeringsfaserne foregik iterativt hvor udkast til software- og hardwaredesigns blev implementeret og optimeret løbende. AK og NT arbejdede i disse faser ud fra SCRUM-udviklingsmodellen hvor de udviklede den grafiske brugerflade. Resten af grupperne havde mangel på struktur. Hele gruppens manglende struktur var stærkt medvirkende til at integrationstesten aldrig blev foretaget. Accepttesten blev foretaget selvom prototypen ikke var færdigudviklet.

1. (Wikipedia, 2016) [↑](#footnote-ref-1)